

**ROMÂNIA
Ministerul Educaţiei Naţionale şi Cercetării Ştiinţifice
Universitatea "1 Decembrie 1918" Alba Iulia
Facultatea de Istorie şi Filologie
Departamentul de Filologie**

****

**I N V I T A Ț I E**

Departamentul de Filologie al Universității "1 Decembrie 1918" din Alba Iuliaîn colaborarecu Centrul de Cercetare şi Inovare în Educația Lingvistică(CIEL) anunță desfășurarea Sesiunii Naționale Studențești cu tema “Dialogul culturilor între tradiție și modernitate”, ediția a IX-a, la Universitatea din Alba Iulia, în intervalul **9-10 decembrie 2016.**

Invităm studenți filologi (licență și masterat) să participe cu comunicări ce reflectă preocupările lor științifice încadrate în secțiunile:

* limbă și comunicare
* traductologie
* literatură
* studii culturale.

Lucrările vor fi împărțite, de asemenea, în funcție de limba de comunicare: engleză, franceză sau română.

Rugăm studenții interesați să își confirme participarea prin trimiterea formularelor de înregistrare completate (care conțin titlurile și rezumatele lucrărilor, declarația de autenticitate precum și solicitările de cazare) **nu mai târziu de** **data de 7 noiembrie 2016.**

Participanții vor susține prezentări de maxim 15 minute, urmate de dezbateri.

Se va face o selecție a lucrărilor **prezentate în cadrul Sesiunii**, care, în forma lor finală, vor fi publicate într-un volum al Sesiunii, cu ISSN, la Editura Aeternitas acreditată CNCSIS. Normele de redactare în vederea publicării prevăd: **caractere TNR 12, la 1 rând, minim 6 – maxim 8 pagini**. Mai multe detalii vor fi disponibile, în curând, pe adresa **http://traduceri.uab.ro.**

Invitația, formularul de înregistrare și declarația de autenticitate pot fi descărcate, de asemenea, de pe adresa **http://traduceri.uab.ro.**  Declarația poate fi scanată și trimisă pe email împreună cu formularul de înregistrare următoarelor persoane de contact:

Pentru limba engleză: dr. Natalia Muntean: **officeciel@uab.ro**

Pentru limba franceză: dr. Aura Cibian: **auracibian@gmail.com**

Pentru limba română: dr. Gabriela Chiciudean: **gabrielachiciudean@gmail.com**

Studenții participanți vor beneficia de cazare gratuită în căminele noastre studențești, trebuie doar să solicite acest lucru în formularul de înregistrare. Masa de prânz se poate servi la cantina universității la prețuri modice.

*Vă așteptăm în frumoasa Cetate Alba Carolina!*